Polisieman in KZN doodgeskiet | Nuus24
Johannesburg – 'n Polisiebeampte van KwaZulu-Natal is by die Midmar-dam naby Howick doodgeskiet terwyl nog 'n beampte gewond is, het die polisie Woensdag gesê. Twee mans in 'n wit Colt-bakkie het 'n sekuriteitswag by 'n stoorfasiliteit vir diesel van sy selfoon en beursie beroof, het kol. Vincent Mdunge gesê.Toe die polisie die bakkie in die gebied gewaar het die insittendes van die voertuig op hulle losgebrand. Albei beamptes is raakgeskiet. Die een polisieman het met sy aankoms by die hospitaal aan sy wonde beswyk terwyl die ander beampte in 'n ernstige toestand is.Die bakkie is gevind, maar die verdagtes is steeds op vrye voet.Volg Nuus24 op Twitter. - SAPA